#### Arahan Perbendaharaan 310

#### Lembaga Pemeriksa Tahunan

Lembaga Pemeriksa yang dilantik oleh Ketua Setiausaha Perbendaharaan atau Pegawai Kewangan Negeri, mengikut mana yang berkenaan, hendaklah terdiri daripada sekurang-kurangnya tiga(3) orang pegawai. Lembaga Pemeriksa hendaklah dipengerusikan oleh pegawai dari Kumpulan Pengurusan dan Profesional serta perlulah menjalankan pemeriksaan selepas penutupan urusan, pada hari kerja akhir urusan tiap-tiap satu tahun atau sebelum permulaan urusan pada hari kerja pertama dalam tahun yang berikutnya. Mereka hendaklah memeriksa wang tunai, setem dan barang-barang berharga yang ada dalam simpanan selamat dengan buku tunai serta rekod-rekod lain Perbendaharaan dan Jabatan Mengakaun Sendiri yang berkenaan.